
	Republika Hrvatska
Trgovački sud u Zadru
Zadar, Dr. Franje Tuđmana 35


			

U  I M E  R E P U B L I K E   H R V A T S K E 

R J E Š E N J E

Trgovački sud u Zadru, po sutkinji Ani Markač, povodom prijedloga za otvaranje stečajnog postupka nad dužnikom VULETA d.o.o., Zadar, Josipa Račića 3/A, OIB:44848308861, dana 2. studenog 2017.,

r i j e š i o  j e

I.	Obustavlja se stečajni postupak nad dužnikom VULETA d.o.o., Zadar, Josipa Račića 3/A, OIB:44848308861.

II. 	Ročište u prethodnom postupku određeno u ovoj pravnoj stvari za dan 7. studenog 2017. u 8,10 sati neće se održati.

Obrazloženje

Nad uvodno označenom pravnom osobom Financijska agencija, Regionalni centar Split, Podružnica Zadar, dana 7. srpnja 2017. Trgovačkom sudu u Zadru, podnijela je prijedlog za otvaranje stečajnog postupka. 
Prijedlog je podnesen temeljem čl. 110. st. 1. Stečajnog zakona (Narodne novine broj 71/15; dalje SZ) jer je dužnik na dan 5. srpnja 2017. u Očevidniku redoslijeda osnove za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 99.161,08 kn. 
Trgovački sud u Zadru je rješenjem posl. br. St-337/17-5 od 7. rujna 2017. pokrenuo prethodni postupak za otvaranje stečajnog postupka u odnosu na predmetnog dužnika.  
Dužnik je dana 30. listopada 2017. sudu dostavio potvrdu Financijske agencije o blokadi računa i novčanih sredstava ovršenika tj. dužnika VULETA d.o.o., Zadar, OIB:44848308861, iz koje proizlazi da na dan izdavanja potvrde 30. listopada 2017. nepodmirene obveze u Očevidniku redoslijeda osnove za plaćanje istoga iznose 0,00 kn. 
Prema odredbi članka 128. stavak 9. SZ-a, ako dužnik do završetka prethodnog postupka postane sposoban za plaćanje, sud će postupak obustaviti. 
Kako je temeljem potvrde Financijske agencije o blokadi računa i novčanih sredstava ovršenika od 30. listopada 2017. sud utvrdio da je dužnik postao sposoban za plaćanje, to je temeljem odredbe članka 128. stavka 9. SZ-a riješeno kao u izreci ovog rješenja pod točkom I. 

U Zadru 2. studenog 2017.    

Za točnost otpravka – ovlaštena službenica 		                                                            Sutkinja
Elena Glavan 					                                                           Ana Markač, v.r.


UPUTA O PRAVNOM LIJEKU:  
Protiv ovog rješenja može se izjaviti žalba u roku od 8 (osam) dana od dostave rješenja, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a). Žalba se podnosi ovom sudu u 2 (dva) istovjetna primjerka, a o žalbi odlučuje Visoki trgovački sud Republike Hrvatske.


Dostaviti: 
· FINA-i, 
· dužniku 
· e-Oglasna ploča sudova
· u spis
· nakon pravomoćnosti spis vratiti u Ref. 2.

